
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία : ΜΕΔΟΥΣΑ ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΜΠΟΡΟΒΙΟΤΕΧΝΙΚΗ ΝΑΥΤΙΛΙΑΚΗ ΚΑΙ ΕΡΓΟΛΗΠΤΙΚΗ ΕΤΑΙΡΙΑ και  δ.τ. ΜΕΔΟΥΣΑ Α.Ε
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ
Την 17-7-2013  καταχωρήθηκε με Κ.Α.Κ. 78685 στο Γενικό Εμπορικό Μητρώο το από 29/6/2013 πρακτικό της Τακτικής Καθολικής Γενικής Συνέλευσης των μετόχων της Ανώνυμης Εταιρίας με την επωνυμία:      ΜΕΔΟΥΣΑ ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΜΠΟΡΟΒΙΟΤΕΧΝΙΚΗ ΝΑΥΤΙΛΙΑΚΗ ΚΑΙ ΕΡΓΟΛΗΠΤΙΚΗ ΕΤΑΙΡΙΑ και  δ.τ. ΜΕΔΟΥΣΑ Α.Ε και με αριθμό ΓΕΜΗ 012740446000 (Πρώην ΜΑΕ 59759/66/Β/05/0002), που εδρεύει στο Δήμο ΞΑΝΘΗΣ με το οποίο αποφασίσθηκε η τροποποίηση του άρθρου 4  του Καταστατικού της.

 Η παραπάνω  τροποποίηση έχει σε περίληψη ως ακολούθως :
Άρθρον 4.

1. Σκοπός της Εταιρίας είναι :

α) Η ανάληψη και εκτέλεση κάθε φύσεως τεχνικών έργων δημοσίων ή ιδιωτικών (και δη οδοποιίας, γεφυροποιίας, υδραυλικών, αποχετευτικών, αρδευτικών, υδροηλεκτρικών, λιμενικών, οικοδομικών, ενεργειακών-βιομηχανικών, ηλεκτρομηχανολογικών, ειδικών γεωτεχνικών και έργων προστασίας περιβάλλοντος) και η με οποιαδήποτε μορφή εκμετάλλευση αυτών.

Ως έργο νοείται κάθε νέα κατασκευή και εγκατάσταση, η επέκταση υφιστάμενου έργου ή η ανακαίνιση του ή η επισκευή του, καθώς και η συντήρηση ή λειτουργία όλων των παραπάνω και κάθε σχετική ερευνητική εργασία και εφαρμογή που απαιτεί μελέτη, έρευνα, τεχνική γνώση και επέμβαση και συνδέεται κατά οποιοδήποτε τρόπο με το έδαφος, το υπέδαφος, τον θαλάσσιο και υποθαλάσσιο χώρο.

β) Η Διεύθυνση, Κατασκευή, Διαχείριση, Λειτουργία, Συντήρηση, Επίβλεψη και Υπηρεσίες Μελετών και Συμβούλων των προπεριγραφόμενων   έργων (Project Management-Construction Management Administration – Operation – Maintenance -Supervision-Engineering, Consulting).

γ) Να ιδρύει και εγκαθιστά βιοτεχνικές και βιομηχανικές  μονάδες  για  την παραγωγή, ιδιόχρηση και εμπορεία ασφαλτομιγμάτων, ασφαλτοσκυροδεμάτων, προϊόντων τσιμέντου και γενικά οικοδομικών δομικών και συναφών με τα έργα Πολιτικού Μηχανικού ειδών.

δ) Να εμπορεύεται καύσιμα, πετρελαιοειδή, ασφαλτοορυκτέλαια και γενικά κάθε είδους παράγωγα του πετρελαίου καθώς επίσης να ιδρύει οπουδήποτε σταθμούς διακίνησης και εμπορίας  των προϊόντων αυτών.

ε) Να αναλαμβάνει και εκτελεί έργα με αντικείμενο τη  δημιουργία  τουριστικών-ξενοδοχειακών  μονάδων, 

κατασκηνωτικών κέντρων, πάρκων αναψυχής, κ.λ.π. και να εκμεταλλεύεται με οποιοδήποτε τρόπο αυτά.

στ) Να εκτελεί οικοδομικές εργασίες κάθε φύσης και να κατασκευάζει οικοδομές σε οικόπεδα που ανήκουν σ’ αυτήν ή σε τρίτους, να εκμεταλλεύεται ακίνητα ιδιόκτητα ή τρίτων, να αγοράζει και να πουλάει ακίνητα (real estate).

ζ) Να εκμεταλλεύεται μεταλλεία και λατομεία μαρμάρων και αδρανών υλικών, να ενεργεί αμμοληψίες και αμμοχαλικοληψίες και γενικά κάθε παρεμφερή εργασία η οποία έχει σχέση με την αξιοποίηση των ορυκτών ή των ενεργειακών πόρων στο υπέδαφος ή και πάνω από αυτό.

η) Να εμπορεύεται διάφορα βιομηχανικά και μη προϊόντα όπως μηχανολογικό ή τεχνικό εξοπλισμό παραγωγής, υλικά κ.λ.π. καθώς επίσης και να αντιπροσωπεύει οίκους του εξωτερικού ή του εσωτερικού με συναφές αντικείμενο. Επίσης να εμπορεύεται μηχανήματα οποιασδήποτε μορφής και φύσης να τα μισθώνει να τα εκμισθώνει και γενικά να τα εκμεταλλεύεται με οποιοδήποτε τρόπο, να πουλάει ή να κατασκευάζει μηχανήματα για χρήση δική της ή τρίτων.

θ) Να εκμεταλλεύεται ενεργειακές πηγές όλων των ειδών και να παράγει, αξιοποιεί, εκμεταλλεύεται, διαθέτει και εμπορεύεται κάθε μορφής ενέργεια.

ι) Να παράγει, να αξιοποιεί και να εκμεταλλεύεται κάθε τεχνογνωσία σχετική με τους σκοπούς της.

ια) Να δημιουργεί, συμμετέχει και εκμεταλλεύεται συναφείς επιχειρήσεις για τα παραπάνω αντικείμενα των έργων.

ιβ) Να ιδρύει και εγκαθιστά μονάδες ανακύκλωσης οποιουδήποτε υλικού και να συλλέγει, αποθηκεύει, επεξεργάζεται και εμπορεύεται ανακυκλώσιμα, μη ανακυκλώσιμα  και ανακυκλωμένα υλικά.

Όλες τις παραπάνω δραστηριότητες μπορεί η εταιρία να τις ασκεί στην Ελλάδα και το εξωτερικό.

  2.
Η Εταιρία για να εκπληρώσει τους σκοπούς της μπορεί :

α. Να συγχωνεύεται με άλλες επιχειρήσεις οποιουδήποτε νομικού τύπου, να συμμετέχει σε άλλες επιχειρήσεις που επιδιώκουν ίδιους ή παρεμφερείς σκοπούς, να συνεργάζεται ή να αντιπροσωπεύει οποιοδήποτε φυσικό ή νομικό πρόσωπο, Ιδιωτικού ή  Δημοσίου Δικαίου, ημεδαπό ή αλλοδαπό.

β. Να εκμισθώνει ή να παραχωρεί τη χρήση των ιδιόκτητων παγίων στοιχείων της σε τρίτους, φυσικά ή νομικά πρόσωπα Δημοσίου ή Ιδιωτικού Δικαίου, ημεδαπά ή αλλοδαπά.

γ. Να χρησιμοποιεί το εργοληπτικό πτυχίο μέλους του Διοικητικού Συμβουλίου με σύμφωνη γνώμη του ιδίου ώστε να εκτελεί έργα που εκείνος έχει αναλάβει μετά από εκχώρηση στην Εταιρία.

δ. Να παρέχει εγγυήσεις υπέρ τρίτων φυσικών ή νομικών προσώπων με τα οποία η εταιρία συναλλάσσεται προς εξυπηρέτηση των εταιρικών σκοπών της.

3. Η άσκηση της Εταιρικής δραστηριότητας, μέσα στα πλαίσια που καθορίζονται από τις προηγούμενες παραγράφους, διενεργείται με απόφαση του Διοικητικού Συμβουλίου.

.
Ξάνθη, 16-8-2013  
Με Εντολή Προέδρου
Η Αν. Προϊσταμένη τμήματος

